Gonbad-e Kabus (toranj)
<s>Gonbad-e Kabus (, dosl.</s><s>Kabusova kupola) je toranj u istoimenom iranskom gradu Gonbad-e Kabusu.</s><s>Sa svojom visinom od 55 metara (72 m uključujući postolje), najviši je toranj na svijetu sagrađen isključivo od opeke.</s><s>Dao ga je sagraditi zijaridski emir Kabus ibn Vušmgir 1006. godine, samo 3 km sjevernije od svoje prijestolnice, starog grada Gorgana.</s><s>Toranj je jedini ostatak ovog starog grada koji je bio veliki centar kulture i umjetnosti tokom srednjeg vijeka, a kojega su uništili Mongoli u 14. i 15. vijeku.</s><s>Danas se nalazi na 15 m visokom brdu u centralnom gradskom parku.</s><s>Toranj ima 3 m debele zidove i promjer cilindra od 17 m (15,5 na vrhu); desetokutnog je tlocrta s kupolastim krovom, sagrađen u zlatnom rezu (1:1,618).</s><s>Sagrađen je tako matematički promišljeno da osoba koja stoji ispred tornja, u vanjskom krugu, može čuti jeku iz tornja.</s><s>Unutra se nalaze jedni od najstarijih primjera tzv. stalaktitnog ukrašavanja (mukarna) u islamskoj umjetnosti.</s><s>Na njegovom dnu stoji kaligrafski natpis na arapskom:
هذا القصر العالي – لامير شمس المعالي – الامير قابوس ابن وشمگير – امر به بنائه في حياته – سنه سبع و تسعين – و ثلثمائه قمريه و سنه خمس و سبعين و ثلثمائه شمسيه</s>

<s>Iako se nigdje ne navodi da je toranj služio kao mauzolej, prema predaji u njemu je grobnica kraljevića zijaridske dinastije; i to da je u staklenom lijesu spušten s vrha tornja.</s><s>Slavni britanski putopisac, Robert Byron, je u svom djelu "Put za Oksijanu" (The Road to Oxiana) iz 1937. godine naveo kako ga je upravo fotografija ovog tornja ponukala na proputovanje Iranom.</s>

<s>Vanjske veze 
  Gonbad-e Qābus, iii.</s><s>Monument, Encyclopædia Iranica
Ostali projekti</s>

<s>Tornjevi u Iranu
Građevine u Gonbad-e Kabusu
Svjetska baština u Iranu</s>

